CELEX: 32021R1814
Language: hu
Date: 2021-10-07 00:00:00
Title: Az Európai Központi Bank (EU) 2021/1814 rendelete (2021. október 7.) az Európai Központi Bank szankciók kirovására vonatkozó hatásköréről szóló 2157/1999/EK rendelet módosításáról (EKB/2021/46)

2021.10.15.   
               
               
                  HU
               
               
                  Az Európai Unió Hivatalos Lapja
               
               
                  L 367/2
               
            
         AZ EURÓPAI KÖZPONTI BANK (EU) 2021/1814 RENDELETE
         (2021. október 7.)
         az Európai Központi Bank szankciók kirovására vonatkozó hatásköréről szóló 2157/1999/EK rendelet módosításáról (EKB/2021/46)
         AZ EURÓPAI KÖZPONTI BANK KORMÁNYZÓTANÁCSA,
         tekintettel az Európai Unió működéséről szóló szerződésre és különösen annak 132. cikke (3) bekezdésére,
         tekintettel a Központi Bankok Európai Rendszere és az Európai Központi Bank alapokmányára és különösen annak 34.3. és 19.1. cikkére,
         tekintettel az Európai Központi Bank szankciók kirovására vonatkozó hatásköréről szóló, 1998. november 23-i 2532/98/EK tanácsi rendeletre (1) és különösen annak 6. cikke (2) bekezdésére,
         mivel:
         
                     (1)
                  
                  
                     A jogbiztonság biztosítása, valamint az átláthatóság érdekében az intézményeket tájékoztatni kell az Európai Központi Bank (EKB) által az (EU) 2021/378 európai központi banki rendeletben (EKB/2021/1) (2) rögzített kötelező tartalékképzési követelmények be nem tartása esetén kirótt szankciók számítása során alkalmazott módszerekről.
                  
               
                     (2)
                  
                  
                     Az EKB által a tartalékképzési kötelezettség nem, vagy csak részben történő betartása esetén a 2531/98/EK tanácsi rendelet (3) 7. cikkének (1) bekezdése alapján kirótt szankciók számítása során alkalmazott képletet és módszert a tartalékképzési kötelezettség megsértése esetén kirótt szankciókról szóló európai központi banki közlemény (4) pontosítja. A jogbiztonság biztosítása, valamint az EKB hatáskörébe tartozó különböző területeken a szankciók kirovására vonatkozó jogi keret további széttagolódásának megelőzése érdekében helyénvaló a közlemény visszavonása és releváns tartalmának az (EU) 2021/1815 európai központi banki határozatba (EKB/2021/45) (5) foglalása, valamint a 2157/1999/EK európai központi banki rendeletben (EKB/1999/4) (6) szereplő hivatkozások megfelelő módosítása.
                  
               
                     (3)
                  
                  
                     Ezért a 2157/1999/EK rendeletet (EKB/1999/4) ennek megfelelően módosítani kell.
                  
               
                     (4)
                  
                  
                     A tartalékképzési követelmények alkalmazására vonatkozó harmonizált jogi keret biztosítása érdekében szükséges, hogy e rendelet ugyanattól a naptól kerüljön alkalmazásra, mint az (EU) 2021/1815 határozat (EKB/2021/45),
                  
               ELFOGADTA EZT A RENDELETET:
         
            1. cikk
            Módosítások
            A 2157/1999/EK rendelet (EKB/1999/4) a következőképpen módosul:
            
                        1.
                     
                     
                        A 3. cikk (1) bekezdésében, a 11. cikk (5) bekezdésében és a 12. cikk (1) bekezdésében a „tanácsi rendelet” kifejezés helyébe a „2532/98/EK rendelet” kifejezés lép.
                     
                  
                        2.
                     
                     
                        A 11. cikk (1) és (3) bekezdésében a „kötelező tartalékról szóló tanácsi rendelet” kifejezés helyébe a „2531/98/EK rendelet” kifejezés lép.
                     
                  
                        3.
                     
                     
                        A 11. cikk (2) bekezdése helyébe a következő szöveg lép:
                        
                           „(2)   Amennyiben az EKB a 2531/98/EK rendelet 7. cikkének (1) bekezdése alapján szankciót ró ki, az alkalmazandó szankció az (EU) 2021/1815 európai központi banki határozatban (EKB/2021/45) (*1) megjelölt képlet és módszer szerint kerül kiszámításra.
                        
                        
                           (*1)  Az Európai Központi Bank (EU) 2021/1815 határozata (2021. október 7.) a tartalékképzési kötelezettség és a kapcsolódó kötelező tartalékképzési követelmények be nem tartása esetén alkalmazandó szankciók számításának módszeréről (EKB/2021/45) (lásd e Hivatalos Lap 367, 2021.10.15., 4 oldalát).”"
                        
                     
                  
         
            2. cikk
            Záró rendelkezések
            Ez a rendelet 2021. november 3-án lép hatályba.
         
         
            Ez a rendelet a Szerződéseknek megfelelően teljes egészében kötelező és közvetlenül alkalmazandó a tagállamokban.
            Kelt Frankfurt am Mainban, 2021. október 7-én.
            
               
                  az EKB Kormányzótanácsa részéről
               
               
                  az EKB elnöke
               
               Christine LAGARDE
            
         
         
            (1)  HL L 318., 1998.11.27., 4. o.
         
         
            (2)  Az Európai Központi Bank (EU) 2021/378 rendelete (2021. január 22.) a kötelező tartalékképzési követelmények alkalmazásáról (EKB/2021/1) (hl L 73., 2021.3.3., 1. o.).
         
            (3)  A Tanács 2531/98/EK rendelete (1998. november 23.) az Európai Központi Bank szankciók kirovására vonatkozó hatásköréről (HL L 318., 1998.11.27., 1. o.).
         
            (4)  HL C 39., 2000.2.11., 3. o.
         
         
            (5)  Az Európai Központi Bank (EU) 2021/1815 határozata (2021. október 7.) a tartalékképzési kötelezettség és a kapcsolódó kötelező tartalékképzési követelmények be nem tartása esetén alkalmazandó szankciók számításának módszeréről (EKB/2021/45) (lásd e Hivatalos Lap 4 oldalát).
         
            (6)  Az Európai Központi Bank 2157/1999/EK rendelete (1999. szeptember 23.) az Európai Központi Bank szankciók kirovására vonatkozó hatásköréről (EKB/1999/4) (HL L 264., 1999.10.12., 21. o.).